ועדת הכלכלה, כנסת 25, פרוטוקול מספר 163, 2023-07-04 00:00

דוד ביטן: ישיבה בנושא הצעת חוק רשות התעופה האזרחית (תיקון מס' 4) (אישור בדבר כשירות אווירית לכלי טיס של צבא זר), התשפ"ג-2023

דוד ביטן:  בבקשה, מי מסביר את החוק?     

יבינה זכאי בראונר: שלום לוועדה, אני עו"ד יבינה בראונר, אני מרשות התעופה האזרחית מהמחלקה המשפטית

יבינה זכאי בראונר:  אני אסביר רגע את הרקע לחוק, ואחר כך נקריא נוסח?     

איתי עצמון: כן

יבינה זכאי בראונר: אוקיי

יבינה זכאי בראונר:  אז יש ברת"א ליווי של מהנדסים ממחלקת הנדסה אגף כשירות אווירית, נמצא איתי כאן ברוך בלוך שהוא המהנדס הראשי, אם תרצו פרטים מקצועיים הוא יוכל לתת לכם, שמלווים פרויקטים כבר הרבה מאוד שנים של התעשיות, התעשייה האווירית, רפאל, אלביט, תעשיות ביטחוניות וכו'

יבינה זכאי בראונר:  כשבעצם התקנות של אמצעי ציוד, של ניווט, הגנה מפני טילים, נכון? וכדומה, ועוד דברים שכנראה השתיקה יפה להם, מותקנים בכל מיני כלי טיס של מדינות זרות

יבינה זכאי בראונר:       באופן כללי נאמר את זה, זאת אומרת לאו דווקא צבא זר זר, זה חייב להיות כלים של המדינה, אבל זה יכול להיות משטרה, צבא, מכס וכדומה

יבינה זכאי בראונר:  הפרויקטים האלה, בעצם זוכה בעצם, נניח, לצורך העניין, הנה נציגת התעשייה האווירית כאן אז אני נוקבת בתעשייה האווירית כשם קוד, אבל זה יכול להיות גם כל אחת מהתעשיות הביטחוניות האחרות, זוכה במכרז בינלאומי של צבא דרום קוריאה, להתקנה של הציוד הזה, ותנאי במכרז - -      

דוד ביטן: ואז הם באים אליהם

יבינה זכאי בראונר: - - זאת אומרת עצם היכולת לגשת למכרז זה שרשות ממלכתית במדינה תאשר את הכשירות האווירית של כלי הטיס לאחר שהותקן בו ציוד כלשהו

יבינה זכאי בראונר:  ובעצם השיתוף פעולה של רת"א פה היה - - -     

דוד ביטן: מה, כל כלי טיס?     

יבינה זכאי בראונר: כלי טיס ברגע שהתקנת עליו משהו או הורדת ממנו משהו, משנה איזון ומשקל

דוד ביטן: לא, נגיד זכיתי במכרז בדרום אפריקה, ואני צריך לתת להם 20 כלי טיס אז כל כלי טיס שאני מוסר אני צריך אישור שלכם? או באופן כללי?     

ברוך בלוך: לא מדובר ב- - - טיס, אלא בתעשיות ישראליות שעושות שינויים בכלי טיס בצבאות זרים

דוד ביטן: ואז על כל מתקן אתם צריכים לתת אישור?     

ברוך בלוך: לא על כל כלי טיס, אלא על התכנון של השינוי והביצוע, בדרך כלל זה אב טיפוס, אבל מדובר בהנדסה

דוד ביטן: אז רק על האב טיפוס?      

ברוך בלוך: בדרך כלל זה רק על האבטיפוס, כן

דוד ביטן: אז מה אתם רוצים פה?     

יבינה זכאי בראונר: בעצם באותם מכרזים לא יכלה התעשייה להתמודד בלי אישור של רשות רגולטורית ישראלית, כלומר מחלקת הנדסה רת"א

יבינה זכאי בראונר:  ולכן רת"א כשבאו ואמרו לה תקשיבי, אנחנו זקוקים לסיוע שלך כדי בכלל להתמודד על המכרזים האלה, ברוב המקרים, אגב, זכו והכניסו הרבה מאוד כסף גם לקופתה של המדינה, אמרה רת"א בסדר גמור נשתף פעולה

יבינה זכאי בראונר:  מה הבעיה? הבעיה שרת"א מטבעה, על פי חוק רשות התעופה האזרחית 2005 שהקימה את הרשות, היא רשות שעוסקת בתעופה אזרחית וישראלית

יבינה זכאי בראונר:  היא לא עוסקת בתעופה לא צבאית ולא זרה בהגדרת התפקידים שלה

דוד ביטן: אוקיי

יבינה זכאי בראונר: ושנים רבות עיגנו את זה בהסכמים, כי בהסכמות אפשר כמעט הכל

יבינה זכאי בראונר:  ובא משרד המשפטים ובצדק אמר לנו, חבר'ה אתם רשות מנהלית, אתם רשות שפועלת על פי חוק, על פי דין, ההגדרות של הסמכות שלכם - - -      

דוד ביטן: אז מה אתם רוצים לתקן פה? את הסמכויות?     

שלום דנינו: להרחיב

יבינה זכאי בראונר: להרחיב את החוק

דוד ביטן: וגם גבייה

דוד ביטן:  אתם היחידים שיודעים לתת אישורים כאלה?     

ברוך בלוך: גוף מקצועי נוסף שיכול לעסוק בזה, הוא חיל האוויר אבל אין לו עניין

דוד ביטן: זאת אומרת אתם היחידים במדינה?     

ברוך בלוך: נכון

דוד ביטן: אין מישהו אחר שמתחרה בכם או משהו?     

ברוך בלוך: נכון, נכון

דוד ביטן: והסכומים שאתם הכנסתם בחוק הזה לגביה הם סבירים?     

יבינה זכאי בראונר: כן

שלום דנינו: זה מה שמשולם היום לפי ההסכמים? העתקתם?     

יבינה זכאי בראונר: כן, זה הנדבך הבא

יבינה זכאי בראונר:  אני אסביר אותו רגע

יבינה זכאי בראונר:  מה שביקשנו בעצם זה להרחיב את סמכויות רת"א בחוק - - -     

דוד ביטן: את זה הבנו, לגבי המחירים?     

יבינה זכאי בראונר: ולעגן בתוספת לחוק את התשלום והחזר הוצאות בעד אישור בעד כשירות אווירית

יבינה זכאי בראונר:  אנחנו לגמרי משקפים מצב קיים

דוד ביטן: ומחר המחיר ישתנה, איך זה בא לידי ביטוי בחוק?     

איתי עצמון: אז אני רגע אגיד, הנוסח שמונח כרגע על שולחן הוועדה הוא עם שינויים לעומת הצעת החוק הממשלתית

איתי עצמון:  אחד השינויים נעשה באמת בשיחות מקדימות שלנו עם רשות התעופה האזרחית שבעצם בעקבות אותן שיחות הסכום והתנאים לגבי התשלום והחזר ההוצאות עוגנו בתוספת

איתי עצמון:  כל שינוי בתוספת הזו, ובתקנות של השר באישור הוועדה - - -      

שלום דנינו: באזור הוועדה, ועדת הכלכלה?     

דוד ביטן: כל שינוי של מה? של המחירים?     

איתי עצמון: של הסכומים

שלום דנינו: יפה מאוד

איתי עצמון: אבל רגע אני אגיד עוד משהו

איתי עצמון:  הסכום של האגרה, הסכום הבסיסי בעצם, הוא סכום שקיים היום בתקנות הטיס אגרות רישום רישוי ותיעוד

איתי עצמון:  הוא סכום שנקבע 390 שקלים היום לפי הסכום המעודכן, לשעה, שעת עבודה

שלום דנינו: כמה שעות לוקח לעשות את הביקורת כשירות, בטח תלוי גם במטוסים, סוג המטוס?     

ברוך בלוך: הביקורת היא חלק קטן מהעבודה

ברוך בלוך:  אנחנו מלווים ועושים פיקוח על כל התכנון של השינוי הזה

דוד ביטן: בסדר זה מקובל

דוד ביטן:  אתם נותנים את זה לא רק לתעשייה האווירית, לכל החברות?     

יבינה זכאי בראונר: לכל התעשיות

ברוך בלוך: בסביבות 100-200 שעות עבודה

איתי עצמון: רגע, רק חשוב לי להשלים

איתי עצמון:  מה שכתבנו כאן בתוספת הוא שסכום התשלום של מבקש אישור כזה לשלם לרשות יהיה סכום האגרה כאמור בתקנה 37 א' לתקנות הטיס שהזכרתי אותם, תקנות אגרות

איתי עצמון:  ואם מתעדכן שם הסכום, העדכון יחול כאן

איתי עצמון:  מאותו סכום שחל לגבי - - -     

דוד ביטן: אז לא צריכים להביא לנו כל פעם עדכונים?     

איתי עצמון: עדכון לא, אם רוצים לשנות משהו מהותית

דוד ביטן: לשנות משהו, בסדר

דוד ביטן:  זאת אומרת אוטומטית ברגע שהמחיר משתנה

איתי עצמון: כי הוא מוצמד בעצם לסכום שקבוע היום בתקנות האגרות לגבי שירותים בחו"ל

דוד ביטן: הבנתי

יבינה זכאי בראונר: רת"א בחו"ל

דוד ביטן: אבל אם ירצו לשנות את הבסיס גם, זה יבוא אלינו

איתי עצמון: כן

דוד ביטן: נגיד 1,000 שקלים לשעה

איתי עצמון: בכל מקרה

איתי עצמון:  גם תקנות האגרות טעונות אישור ועדה

איתי עצמון:  כלומר מה שישתנה שם יחול גם פה

דוד ביטן: הבנתי

יבינה זכאי בראונר: ההפניה היא תמיד לתקנות האגרות, ותקנות האגרות כפופות - - -     

דוד ביטן: הבנתי הבנתי

דוד ביטן:  עכשיו מי נמצא פה חוץ מהתעשייה האווירית?     

משה קול: אני נציג של בירד אירוסיסטמס

דוד ביטן: הבנתי

דוד ביטן:  תעשייה אווירית זה מקובל עליכם מה שאמרה היועצת המשפטית?     

ראובן פלדמן: בהחלט

חיים כהן: גם פה

דוד ביטן: מי אתה?     

חיים כהן: שמי חיים כהן אני נציג אלביט מערכות

דוד ביטן: אתה גם מקובל עליך?     

חיים כהן: כן

דוד ביטן: יפה

דוד ביטן:  אם כל החברות מקובל עליהן, אז נראה לי זה בסדר גמור

ברוך בלוך: רק נוסיף שהסכומים שהזכירה קודם לגבי הכנסות המדינה, זה לא הסכומים האלה

ברוך בלוך:  הסכומים זה פרויקטים של עשרות או מאות מיליוני דולרים שמכניסים כסף

דוד ביטן: כן ברור, אתם הסכומים האלה זה לפי ההסכמים הקיימים נכון? אין לכם בעיה עם זה?     

ברוך בלוך: נכון

יבינה זכאי בראונר: ולגמרי שיקפנו

דוד ביטן: 100%

דוד ביטן:  וכל התיקונים שהיועץ המשפטי הכניס? מקובלים עליכם?     

איתי עצמון: אנחנו בתיאום

דוד ביטן: בסדר אני שואל כדי שאנחנו לא נתחיל להתווכח על זה

איתי עצמון: יש לי עוד שני דיוקים לנוסח, אני אגיד תוך כדי ההקראה

דוד ביטן: תכף תגיד, מי מקריא?     

יבינה זכאי בראונר: אני

דוד ביטן: קדימה

יבינה זכאי בראונר: הצעת חוק רשות התעופה האזרחית (תיקון מס' 4) (אישור בדבר כשירות אווירית לכלי טיס של מדינה זרה), התשפ"ג–2023         אני מקריאה את הנוסח המתוקן נכון?     

דוד ביטן: כן כן ברור

איתי עצמון: את מקריאה את הנוסח שמונח על שולחן הוועדה

איתי עצמון:  בוודאי

יבינה זכאי בראונר: אני מקווה שזה אותו אחד

יבינה זכאי בראונר:  אוקיי

שלום דנינו: מה הסיבות לבחירה של שירות שלכם, כי אתם תחרותיים? מהירים?     

יבינה זכאי בראונר: אנחנו? אנחנו רשות - - -     

שלום דנינו: לא, של גופים זרים שעושים את זה פה, את הבדיקות

ברוך בלוך: הגוף הזר לא בוחר בנו

ברוך בלוך:  הגוף הזר מפרסם מכרז, מתקשרות אליו תעשיות מכל העולם, וכל תעשיה צריכה - - - אישור כזה

שלום דנינו: אה, וכל תעשיה מתחרה על זה?     

ברוך בלוך: ומי שיכול לתת אותו בארץ זה אנחנו

שלום דנינו: ואיך אתם? תעשייה אווירית וזה?     

יבינה זכאי בראונר: אין גוף אחר במדינה שיכול לתת את האישור - - - למעט חיל האוויר, אבל חיל האוויר לא מעוניין, מן הסתם, בצבאות זרים

איתי עצמון: כרגולטור ישראלי הם נותנים בעצם את האישור, זה הרגולטור שאחראי על בטיחות התעופה האזרחית

שלום דנינו: הבנתי מהם גם בחוק הקודם שהם - - - המקומיות

איתי עצמון: רק הסבר ושני דיוקים לנוסח

איתי עצמון:  אני אגיד שבסעיף קטן ג', אנחנו ביקשנו, בייעוץ המשפטי של הוועדה, להוסיף שהרשות רשאית לאשר שאותה התקנה באמת אינה פוגעת בשירות האווירי של כלי הטיס לבקשת המדינה או מוסדותיה או תאגיד ישראלי, כדי בעצם להבהיר ולחדד מי הגורם שמניע את כל התהליך

איתי עצמון:  כי הרי רק הרגולטור הישראלי לא ככה סתם בלי שום סיבה מבקשת מאנשיה לטוס למדינה זרה ולאשר שם כשירות של כלי טיס זר, אז זו נקודה אחת

איתי עצמון:       ברמת הנוסח, אנחנו נבקש להוסיף לבקשת המדינה ומוסדותיה ובכלל זה חברה ממשלתית כהגדרתה בחוק החברות הממשלתיות, זה באמת ברמה של הבהרה כדי לחדד כאן שחברה ממשלתית היא כמובן חלק מהמדינה ומוסדותיה

איתי עצמון:  הבהרת נוסח נוספת לגבי הגדרת תאגיד ישראלי, מדובר בין היתר על תאגיד שמרכז עסקיו בישראל ושהשליטה בו במישרין או בעקיפין בידי אזרח ישראלי או בידי תושב ישראל המונח שליטה בדרך כלל מוגדר לפי חוק ניירות ערך, וזו גם ההגדרה שמופיעה היום בחוק הטייס

איתי עצמון:  אנחנו מבקשים לכתוב גם כאן שלעניין זה שליטה כהגדרתה בחוק - - - ערך 

דוד ביטן: אין בעיה

איתי עצמון: והסבר קצר מכיוון שלא ניתן לגבי התיקון שלכם בסעיף 12 לחוק

איתי עצמון:  זה הסעיף בעצם שנוגע - - - היום, לחוק רשות התעופה האזרחית

דוד ביטן: אז בעצם עכשיו רשות התעופה הפכה להיות ספק של החברות הביטחוניות?     

יבינה זכאי בראונר: לא ממש לא

דוד ביטן: אני צוחק, אני צוחק

דוד ביטן:  הפכתם להיות כמו ספק

דוד ביטן:  בלעדיכם אין חוזה

יבינה זכאי בראונר: אלמלא רק - - - צריך להתמודד במכרזים האלה, צריך להבין את הדבר הזה

איתי עצמון: והתכלית היא כן לעודד את התעשייה הישראלית

דוד ביטן: מה ההכנסה שלכם מהאחוזים האלה, בשנה?     

שלום דנינו: זה מהתעשיות

דוד ביטן: מהחוזים האלה בשנה?     

יבינה זכאי בראונר: רק החזר תשלומים

ברוך בלוך: לא משמעותי

ברוך בלוך:  החזר תשלומים ושעות עבודה

ברוך בלוך:  היתרון הוא של התעשיות, בשביל זה אנחנו

דוד ביטן: בסדר גמור, למה לא? זה מגיע בסוף למדינה

שלום דנינו: ברור

איתי עצמון: יבינה כן תסבירי את התיקון לסעיף 12

שלום דנינו: אגב זה המקום היחידי שלא אכפת לנו שתעלו מחירים

דוד ביטן: לא לא, מה שמגיע מגיע, צריך להיות פיירים

שלום דנינו: לא לא להם, לחברות

דוד ביטן: אבל הם משלמים, כי זה כמו ספק משנה נהיה

דוד ביטן:  זה מה שניסיתי להגיד, אמנם בצחוק אבל זה נכון

יבינה זכאי בראונר: אז סעיף 12 לחוק הרת"א מדבר היום על אגרות ונאמר בו שכספי האגרות שנגבו לפי דיני הטיס יעמדו לרשות הרשות לצורך מילוי תפקידיה, אלא שבתוספת לחוק שהוספנו והרחבנו את הסמכויות לא מדובר באגרה במובנה הקלאסי, אלא בסוג של תשלום שעתי פר שעות עבודה של מהנדסים שלי שנוסעים לשם, שאגב הוא הרבה הרבה פחות ממחיר שעת עבודה של מהנדס בשוק

יבינה זכאי בראונר:  390 שקלים זה סדר גודל של 100 דולרים, זה באמת בדיחה, סליחה שאני אומרת, פלוס החזר הוצאות במובן זה שאם התעשיה מבקשת ממני שמר בלוך ואנשיו ישבו בדרום קוריאה עכשיו במקום בארץ, שבוע, הם נדרשים לממן את הטיסות והכלכלה של - - - זה די ברור מאליו

יבינה זכאי בראונר:  ומפני שסעיף 12 מדבר רק על אגרות ולא על החזר הוצאות תשלומים, יש צורך לתקן גם את סעיף 12

יבינה זכאי בראונר:  בסדר?     

דוד ביטן: משרד המשפטים פה?     

שמעון סולומון: כן

דוד ביטן: הכל מוסכם עליך?     

שמעון סולומון: כן אדוני יושב הראש

דוד ביטן: טוב נצביע

איתי עצמון: אם אין התנגדות, אפשר להצביע על ההסתייגויות

דוד ביטן: כן, על ההסתייגויות

דוד ביטן:  יש לנו הסתייגויות של יש עתיד ועבודה

דוד ביטן:  אפשר להצביע על כולם ביחד?     

איתי עצמון: לא קיבלנו, מצטרפים?     

דוד ביטן: הם יצטרפו אליה, בסדר

איתי עצמון: הם יגישו לנו חתימות? כי אם לא, לא נוכל לכלול פשוט

שלי טל מירון: הסתייגויות שלהם מה שנקרא

דוד ביטן: טוב, תגידי להם אבל, כיוון שפנו אליך, אנחנו מעבירים מסר דרכך

דוד ביטן:      טוב, מי בעד ההסתייגויות של יש עתיד ועבודה? מי נגד?     

דוד ביטן: לא אושר

דוד ביטן:   לא עבר

דוד ביטן:  איזה עוד הסתייגויות? מחנה ממלכתי

דוד ביטן:  מי בעד ההסתייגויות של המחנה הממלכתי? אנחנו מצביעים על כולם ביחד

איתי עצמון: יש כאן בעצם 25

דוד ביטן: למה? 15

איתי עצמון: סליחה, 15 נכון

דוד ביטן: מי בעד? מי נגד?      

דוד ביטן: לא אושר

דוד ביטן:      לא עבר

דוד ביטן:       מה זה הדף הזה?     

איתי עצמון: בקשות רשות דיבור

דוד ביטן: אם ככה אפשר להצביע על החוק

דוד ביטן:  מי בעד החוק כולל התיקונים של היועץ המשפטי? מי בעד? מי נגד?     

דוד ביטן: אושר

דוד ביטן:      אוקיי הצעת החוק עברה בקריאה שניה ושלישית

דוד ביטן:  תודה רבה